text: Går mod strømmen: Sælger vin lige nord for grænsen
  03 september 2015 kl. 04.30
  Lene Nørgaard Hansen har åbnet sin egen vinbutik i Møgeltønder kun fire kilometer fra den dansk-tyske grænse.
  Det lyder umiddelbart som en umulig opgave at sælge vin i Danmark ganske få kilometer fra grænsen. Men det er ikke desto mindre hvad Lene Nørgaard Hansen har gjort de sidste 5 år. Hun driver forretningen Kulturvin, der ligger i Møgeltønder. Herfra sælger hun vin, som hun selv har importeret hjem fra Frankrig.
  Det hele begyndte med nogle flasker til privat brug, men så ville omgangskredsen have nogle med, og så blev firmaet oprettet.
  Selvom detailhandlen har det svært i Sønderjylland, så er salget hos Kulturvin stigende. Sidste år solgte de ca 3.000 flasker.
  Du kan høre meget mere om det sønderjyske vin-eventyr i dagens udgave af Naboer, der bliver sendt på TV SYD+ direkte klokken 15:00 og genudsendes klokken 19:55 og 22:35.
  